সম্প্রতি মুসলিম ব্রাদারহুডের প্রধান মোহাম্মদ বদিকে এক আদালত দ্বিতীয়বারের মতো মৃত্যুদণ্ড দিয়েছে। তার সাথে আরো ১৩ জনকে একই দণ্ড দেয়া হয়। কায়রোর কাছাকাছি গিজার বাহার আল আজিমে সমাবেশ ও বিক্ষোভ করার দায়ে এই দণ্ড। সেখানে সেনাবাহিনী পাঁচজনকে হত্যা এবং ১০০ জনকে আহত করে। পরবর্তী কারাদণ্ড বিচারে মোহাম্মদ বদিকে যাবজ্জীবন দেয়া হয়। ডিসেম্বর ২০১৩ সালে ব্রাদারহুডকে ‘সন্ত্রাসী সংগঠন’ হিসেবে আখ্যায়িত করা হয়। আর বদি মুসলিম ব্রাদারহুডের অষ্টম শীর্ষ নেতা, তিনি মিসরে ব্রাদারহুড পরিচালনা করেছেন এবং ২০১০ সালে সংগঠনের প্রধান নির্বাচিত হন। মিসরীয় আইনে মৃত্যুদণ্ড কার্যকর করতে গ্র্যান্ড মুফতির মতামত প্রয়োজন। তবে সরকার চাইলে গ্র্যান্ড মুফতির অনুমোদন ছাড়াও মৃত্যুদণ্ড কার্যকর করতে পারে।